**Αποστολή και Κανόνες Λειτουργίας της**

**Συμβουλευτικής Επιτροπής**

**Σχεδιασμού και Στρατηγικής Παρακολούθησης των Προγραμματικών Εγγράφων**

**2014-2020**

**1. Σύνθεση της Επιτροπής**

Η *Συμβουλευτική Επιτροπή Σχεδιασμού και Στρατηγικής Παρακολούθησης των Προγραμματικών Εγγράφων για την περίοδο 2014-2020* (η «Επιτροπή») συστάθηκε βάσει Απόφασης του Υπουργικού Συμβουλίου ημερομηνίας 12 Μαρτίου 2014.

Με τον όρο Προγραμματικά Έγγραφα εννοούνται τα έγγραφα που καταρτίζονται από κάθε κράτος-μέλος της Ε.Ε., σύμφωνα με τις πρόνοιες των σχετικών Κανονισμών, για την αξιοποίηση των πόρων που διατίθενται από τα Ευρωπαϊκά Επενδυτικά και Διαρθρωτικά Ταμεία, και περιλαμβάνουν τη Συμφωνία Εταιρικής Σχέσης και τα Επιχειρησιακά Προγράμματα για τα Ταμεία της Πολιτικής Συνοχής (Ευρωπαϊκό Ταμείο Περιφερειακής Ανάπτυξης, Ταμείο Συνοχής, Ευρωπαϊκό Κοινωνικό Ταμείο), της Κοινής Αγροτικής Πολιτικής (Ευρωπαϊκό Γεωργικό Ταμείο Αγροτικής Ανάπτυξης) και της Θαλάσσιας και Αλιευτικής Πολιτικής (Ευρωπαϊκό Ταμείο Θάλασσας και Αλιείας).

Της Επιτροπής προεδρεύει ο Γενικός Διευθυντής της Γενικής Διεύθυνσης Ευρωπαϊκών Προγραμμάτων, Συντονισμού και Ανάπτυξης (ΓΔ ΕΠΣΑ), ως η Εθνική Αρχή Προγραμματισμού για τα Ευρωπαϊκά Επενδυτικά και Διαρθρωτικά Ταμεία 2014-2020 στην Κύπρο. Στην Επιτροπή συμμετέχουν ως Μέλη όλοι οι εμπλεκόμενοι φορείς, περιλαμβανομένων των Οργανισμών που εκπροσωπούν τις Αρχές Τοπικής Αυτοδιοίκησης, των θεσμικών οικονομικών και κοινωνικών εταίρων και μη Κυβερνητικών οργανώσεων, όπως αυτοί καταγράφονται στο Παράρτημα Α. Ο κάθε φορέας καλείται να ορίσει έναν (1) εκπρόσωπο ο οποίος θα αποτελεί το μέλος που θα παρευρίσκεται στις συνεδρίες της Επιτροπής.

Ο Πρόεδρος της Επιτροπής φροντίζει για την εύρυθμη λειτουργία της Επιτροπής και ανάλογα με την ημερησία διάταξη της κάθε συνεδρίας, δύναται να καλέσει να συμμετάσχουν σε αυτήν και εκπρόσωποι άλλων φορέων και Υπηρεσιών.

**2. Αρμοδιότητες της Επιτροπής**

Ο ρόλος της Επιτροπής είναι συμβουλευτικός. Η Επιτροπή δύναται να εκφράζει απόψεις/εισηγήσεις ως προς το περιεχόμενο των Προγραμματικών Εγγράφων της περιόδου 2014-2020, καθώς και για ενδεχόμενες τροποποιήσεις της Συμφωνίας Εταιρικής Σχέσης.

Η Επιτροπή θα ενημερώνεται επίσης για την πρόοδο υλοποίησης των Προγραμμάτων.

**3. Σύγκληση της Επιτροπής**

Η Επιτροπή συγκαλείται από τον Πρόεδρό της, είτε με πρωτοβουλία του, είτε ύστερα από γραπτή αίτηση του ενός τρίτου (1/3) τουλάχιστον του αριθμού των Μελών της Επιτροπής.

Η Επιτροπή συνεδριάζει κατά κανόνα μία (1) φορά το χρόνο, σε χρόνο και χώρο που καθορίζει ο Πρόεδρος της Επιτροπής, ενώ σε έκτακτες περιπτώσεις δύναται να συγκληθεί και περισσότερες από μια (1) φορά.

**4. Πρόσκληση στα Μέλη**

Οι προσκλήσεις, η Ημερήσια Διάταξη καθώς και τα σχετικά έγγραφα που απαιτούνται για τις συνεδριάσεις της Επιτροπής, διαβιβάζονται στα μέλη σε έντυπη ή/και σε ηλεκτρονική μορφή, δέκα (10) εργάσιμες ημέρες τουλάχιστον πριν από τη σύγκληση της Επιτροπής. Ο Πρόεδρος, σε εξαιρετικά επείγουσες περιπτώσεις, δύναται να αποστείλει τις προσκλήσεις στα Μέλη σε διάστημα μικρότερο του προαναφερόμενου.

Ο Πρόεδρος καθορίζει την προκαταρτική Ημερήσια Διάταξη για κάθε συνεδρίαση της Επιτροπής και την αποστέλλει εκ των προτέρων στα Μέλη της Επιτροπής. Η Ημερήσια Διάταξη υποβάλλεται για έγκριση κατά την έναρξη της συνεδρίασης της Επιτροπής.

Με πρωτοβουλία του Προέδρου, μπορεί να προταθεί για συζήτηση θέμα εκτός Ημερησίας Διάταξης με τον χαρακτήρα του κατεπείγοντος, νοουμένου ότι αυτό θα εγκριθεί από την Επιτροπή. Επίσης, Μέλη της Επιτροπής μπορούν να υποβάλλουν γραπτώς εισηγήσεις για συμπερίληψη θεμάτων στην Ημερήσια Διάταξη μέχρι και πέντε (5) εργάσιμες μέρες πριν τη συνεδρία. Ο Πρόεδρος αποφασίζει ποια θέματα θα συμπεριληφθούν στην Ημερήσια Διάταξη και ενημερώνει την Επιτροπή για τα υπόλοιπα κατά την έγκριση της Ημερήσιας Διάταξης στη συνεδρία.

**5. Υποεπιτροπές**

Η Επιτροπή δύναται να αποφασίσει την συγκρότηση Υποεπιτροπών ή Ομάδων Εργασίας συμβουλευτικού χαρακτήρα (ad-hoc) για την εξέταση ειδικών θεμάτων, όπου κρίνεται αναγκαίο, και ιδιαίτερα για θέματα που απαιτούν συντονισμένες ενέργειες μεταξύ πολλών εμπλεκόμενων Υπηρεσιών και φορέων, όπως είναι η ολοκληρωμένη ανάπτυξη και αναζωογόνηση των περιοχών της υπαίθρου και των αστικών περιοχών.

Οι Υποεπιτροπές ή Ομάδες Εργασίας θα υποβάλλουν έκθεση για τα αποτελέσματα της εργασίας τους και εισηγήσεις για τα θέματα αρμοδιότητάς τους στην Επιτροπή.

**6. Γραμματεία**

Χρέη Γραμματείας της Επιτροπής εκτελεί η ΓΔ ΕΠΣΑ, ως η Εθνική Αρχή Προγραμματισμού.

Οι αποφάσεις της Επιτροπής λαμβάνονται σε πνεύμα συναίνεσης των παριστάμενων Μελών. Η Γραμματεία της Επιτροπής είναι υπεύθυνη για την καταγραφή όλων των αποφάσεων και συμπερασμάτων της κάθε συνεδρίασης. Προσχέδιο των αποφάσεων και συμπερασμάτων αποστέλλεται προς ενημέρωση στα Μέλη της Επιτροπής μέσα σε τριάντα (30) ημερολογιακές ημέρες από τη λήξη της κάθε συνεδρίασης της Επιτροπής.

Τα Μέλη της Επιτροπής μπορούν να υποβάλουν, μέσα σε δεκαπέντε (15) ημέρες από την ημέρα αποστολής των αποφάσεων και συμπερασμάτων, γραπτές παρατηρήσεις, η αποδοχή των οποίων είναι στην ευχέρεια του Προέδρου της Επιτροπής. Οι τελικές αποφάσεις και συμπεράσματα της συνεδρίασης αποστέλλονται στα Μέλη μέσα σε δεκαπέντε (15) ημέρες από τη λήξη της πιο πάνω προθεσμίας.

**7. Τροποποίηση Κανονισμού Εσωτερικής Λειτουργίας**

Ο παρών Κανονισμός Εσωτερικής Λειτουργίας της Επιτροπής μπορεί να τροποποιηθεί με απόφαση της πλειοψηφίας των Μελών της Επιτροπής.

**ΠΑΡΑΡΤΗΜΑ Α΄**

**Μέλη της Συμβουλευτικής Επιτροπής Σχεδιασμού και Στρατηγικής Παρακολούθησης των Προγραμματικών Εγγράφων για την περίοδο 2014-2020**

* Μέλη Συντονιστικής Επιτροπής Σχεδιασμού και Στρατηγικής Παρακολούθησης των Προγραμματικών Εγγράφων 2014-2020,
* Διοικητής Κεντρικής Τράπεζας,
* Επίτροπος Διοίκησης,
* Επίτροπος Εθελοντισμού και Μη Κυβερνητικών Οργανώσεων,
* Επίτροπος Μεταρρύθμισης Δημόσιας Υπηρεσίας,
* Επίτροπος Περιβάλλοντος,
* Επίτροπος Ρυθμίσεως Ηλεκτρονικών Επικοινωνιών και Ταχυδρομείων,
* Έφορος Ελέγχου Κρατικών Ενισχύσεων
* Έφορος Εσωτερικού Ελέγχου
* Γενικός Ελεγκτής,
* Γενική Λογίστρια,
* Πρύτανης Πανεπιστημίου Κύπρου,
* Πρύτανης Τεχνολογικού Πανεπιστημίου Κύπρου,
* Πρόεδρος Διοικούσας Επιτροπής Ανοικτού Πανεπιστημίου Κύπρου,
* Πρόεδρος Ένωσης Δήμων Κύπρου,
* Πρόεδρος Ένωσης Κοινοτήτων Κύπρου,
* Πρόεδρος Κυπριακού Εμπορικού και Βιομηχανικού Επιμελητηρίου (ΚΕΒΕ),
* Πρόεδρος Κυπριακού Ναυτικού Επιμελητηρίου,
* Πρόεδρος Ομοσπονδίας Εργοδοτών και Βιομηχάνων (ΟΕΒ),
* Πρόεδρος Επιστημονικού Τεχνικού Επιμελητηρίου Κύπρου (ΕΤΕΚ),
* Πρόεδρος Οργανισμού Νεολαίας,
* Πρόεδρος Εθνικού Μηχανισμού για τα Δικαιώματα της Γυναίκας,
* Πρόεδρος Παγκύπριου Συντονιστικού Συμβουλίου Εθελοντισμού,
* Πρόεδρος Παγκύπριου Συμβουλίου Ευημερίας,
* Πρόεδρος Ομοσπονδίας Περιβαλλοντικών και Οικολογικών Οργανώσεων
* Πρόεδρος Κυπριακής Συνομοσπονδίας Οργανώσεων Ανάπηρων (ΚΥ.ΣΟ.Α)
* Πρόεδρος Παναγροτικής Ένωσης Κύπρου (ΠΕΚ),
* Πρόεδρος Παναγροτικού Συνδέσμου Κύπρου,
* Πρόεδρος Ένωσης Κυπρίων Αγροτών (ΕΚΑ),
* Πρόεδρος Παγκύπριου Συνδέσμου Επαγγελματιών Ψαράδων Παράκτιας Αλιείας,
* Πρόεδρος Ψαράδων Πολυδύναμων Σκαφών,
* Πρόεδρος Συνδέσμου Εργοδοτών Αλιείας,
* Πρόεδρος Συμβουλευτικής Επιτροπής Υδατοκαλλιέργειας,
* Πρόεδρος Παγκύπριου Συνδέσμου Θαλασσοκαλλιεργητών,
* Πρόεδρος Ρυθμιστικής Αρχής Ενέργειας Κύπρου (ΡΑΕΚ),
* Γενικός Διευθυντής Αρχής Λιμένων Κύπρου,
* Γενικός Διευθυντής Αρχής Ηλεκτρισμού Κύπρου (ΑΗΚ),
* Γενικός Διευθυντής Αρχής Τηλεπικοινωνιών Κύπρου (ΑΤΗΚ),
* Γενικός Διευθυντής Αρχής Ανάπτυξης Ανθρώπινου Δυναμικού (ΑνΑΔ),
* Γενικός Διευθυντής Ιδρύματος Προώθησης Έρευνας (ΙΠΕ),
* Γενικός Διευθυντής Ινστιτούτου Νευρολογίας και Γενετικής,
* Γενικός Διευθυντής Κυπριακού Οργανισμού Τουρισμού (ΚΟΤ),
* Γενικός Διευθυντής Οργανισμού Ασφάλισης Υγείας (ΟΑΥ),
* Γενικός Γραμματέας Παγκύπριας Ομοσπονδίας Βιοτεχνών Επαγγελματιών και Καταστηματαρχών (ΠΟΒΕΚ)
* Γενικός Γραμματέας Κυπριακού Συνδέσμου Καταναλωτών,
* Γενικός Γραμματέας Παγκύπριας Συντεχνίας Δημόσιων Υπαλλήλων (ΠΑΣΥΔΥ)
* Γενικός Γραμματέας Παγκύπριας Εργατικής Ομοσπονδίας (ΠΕΟ)
* Γενικός Γραμματέας Συνομοσπονδίας Εργαζομένων Κύπρου (ΣΕΚ)
* Γενικός Γραμματέας Δημοκρατικής Εργατικής Ομοσπονδίας Κύπρου (ΔΕΟΚ)
* Πρόεδρος Αγροτικής,